Albert 2.
Albert 2., Albert Alexandre Louis Pierre, f. 1958, fyrste af Monaco fra 2005; søn af Rainier 3. og Grace Kelly. 2011 gift med Charlene Wittstock. Parret har tvillingerne Gabriella Thérèse Marie (f. 2014) og Jacques Honoré Rainier (f. 2014).
Albert, der er uddannet i USA, gjorde sig i sin ungdom bemærket som aktiv sportsmand – han deltog bl.a. i OL 1988-2002 på Monacos bobslædehold – men blev også kendt for at leve en playboytilværelse.